Diari Oficial de la Generalitat Valenciana


Sumari del DOGV 2286, del 10-06-1994 (1994/831680)

RESOLUCIÓ d'1 de juny de 1994, del Rectorat de la Universitat de València, per la qual es convoquen proves selectives d'accés al grup C, sector administració general per a proveir vacants de l'escala administrativa de la Universitat de València.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2286

Data del DOGV
:   10-06-1994

Secció del DOGV
:   AUTORITATS I PERSONAL

Número del document
:   1994/831680


Data del document
:   01-06-1994

Organisme emissor
:   Universitat de València

Tipus de document
:   Resolució

RESOLUCIÓ d'1 de juny de 1994, del Rectorat de la Universitat de València, per la qual es convoquen proves selectives d'accés al grup C, sector administració general per a proveir vacants de l'escala administrativa de la Universitat de València. [94/3863]  
Aquest rectorat, fent ús de les competències que li atribueix l'article 18, en relació amb el 3.2 e) de la Llei de Reforma Universitària, i segons allò que estableix l'article 199 dels seus estatuts, acorda convocar proves d'accés al grup C, sector administració general de la Universitat de València, d'acord amb les següents   
Bases  
1. Objecte de la convocatòria  
1.1 Aquesta convocatòria té per objecte la selecció de personal per a cobrir 12 vacants de l'escala administrativa de la Universitat de València del grup C, sector administració general, pels torns d'accés lliure i de promoció interna, mitjançant el sistema d'oposició.  
1.2. El nombre total de vacants reservades al torn lliure puja a sis, i el de les reservades al torn de promoció interna, igualment, a sis. Les places reservades al torn de promoció interna que queden sense cobrir s'afegiran al torn lliure.  
1.3 Segons l'article 49.3 de la Llei de Reforma Universitària, la realització d'aquestes proves selectives s'ajustarà a allò que es preveu en la Llei de la Funció Pública de la Generalitat Valenciana (decret legislatiu pel qual s'aprova el text refós de la Llei de la Funció Pública Valenciana 91/1.410, de 20 de març, i els seus decrets de desenvolupament); en els Estatuts de la Universitat de València (decret 172/1985), modificats pels decrets 165/1989, 71/1990 i 43/1993 del Consell de la Generalitat Valenciana), i en les normes establertes en aquesta convocatòria.  
2. Condicions generals dels aspirants.  
2.1. Per ser admès en aquestes proves és necessari:  
a) Ser espanyol.  
b) Haver complit els 18 anys.  
c) Posseir el títol de batxiller superior, BUP, formació professional de 2º grau o equivalent, o tenir aprovat l'examen d'accés a la Universitat per a majors de 25 anys.  
d) Posseir la capacitat física i psíquica necessària per a la realització de les funcions dels llocs de treball oferts.  
e) No estar inhabilitat penalment per a l'exercici de funcions públiques.  
f) No haver estat separat mitjançant expedient disciplinari de qualsevol administració o treball públic.  
2.2 Les condicions a què es refereix l'apartat anterior per a ser admès en les proves hauran de reunir-se en el moment de finalització del termini de presentació d'instàncies, i gaudir-ne durant tot el procés selectiu fins el moment de la presa de possessió.  
2.3. Els aspirants que concòrreguen a aquestes proves selectives pel torn de promoció interna, hauran de ser personal funcionari de carrera de la Universitat de València del grup D, administració general, i haver estat dos anys, com a mínim, en l'esmentat grup, i que estiguen classificats en el sector d'administració general.  
2.4. Els aspirants sols podran participar en un dels dos torns convocats.  
3. Sol·licituds.  
3.1. Els qui desitgen participar en aquestes proves hauran de fer-ho constar en una instància que els serà facilitada gratuïtament a la consergeria de la Gerència d'aquesta universitat, carrer de l'Antiga Senda de Senent, nº 11.  
3.2 Les sol·licituds es dirigiran al Rectorat de la Universitat de València. El termini de presentació d'aquestes sol·licituds serà de 20 dies naturals comptadors a partir del dia següent al de la publicació d'aquesta convocatòria en el Diari Oficial de la Generalitat Valenciana. Es presentaran a les oficines del Banc Mapfre que figuren relacionades en l'annex III d'aquesta convocatòria; també es podran presentar en la forma establerta en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. Els drets d'examen seran de 1.700 PTA, que s'ingressaran en el compte corrent {REF Drets d'examen - Universitat de València} nº 2488-5379-98-9916977491 o mitjançant una transferència bancària al compte citat.  
En el primer cas haurà de figurar en la sol·licitud el segell de l'entitat bancària on s'ha fet l'ingrés; en cas d'haver fet el pagament per transferència bancària, caldrà acompanyar la instància amb el resguard corresponent.  
L'omissió de l'acreditació del pagament determinarà l'exclusió de l'aspirant.  
En cas d'utilitzar la forma de presentació establerta en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant hi haurà d'adjuntar la sol·licitud del resguard acreditatiu d'haver realitzat la transferència.  
3.4. Els aspirants que concòrreguen pel torn de promoció interna hauran d'acompanyar la seua sol·licitud amb la certificació del Servei de Personal d'Administració i Serveis acreditativa del fet que s'acompleixen, si escau, les condicions exigides en la base 2.3 en el moment de finalització del termini de presentació de les instàncies.  
3.5. Els aspirants amb minusvàlues podran demanar en l'imprès de sol·licitud que es prenguen les mesures d'adaptació necessàries per a la realització de les proves, prèvia presentació de la certificació actualitzada per un òrgan competent del seu grau de discapacitat.  
3.6. En l'apartat número 31 de l'imprès de sol·licitud, els aspirants assenyalaran la seua opció per a realitzar l'exercici voluntari de mèrits, i seleccionaran el/els idioma/es elegit/s.  
3.7. Caldrà adjuntar a la sol·licitud una fotocòpia del DNI.  
4. Admissió dels aspirants.  
4.1. Els aspirants que pretenguen concórrer pel torn de promoció interna i no reunesquen les condicions generals que figuren en la base 2.3 d'aquesta convocatòria, seran considerats a tots els efectes com a aspirants pel torn d'accés lliure.  
4.2. Expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria, així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana, i que contindrà la relació provisional d'admesos i exclosos de la realització de les proves. Necessàriament en aquesta relació es farà constar els cognoms, el nom i el document nacional d'identitat dels aspirants, i les causes que motiven, si escau, l'exclusió per a participar en aquestes proves.  
4.3. Els aspirants exclosos podran rectificar el defecte que haja motivat la seua exclusió o realitzar les al·legacions que consideren oportunes en el termini de deu dies hàbils, comptadors a partir del següent al de la publicació de la llista provisional d'admesos i exclosos, d'acord amb el que estableix l'article 71 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
4.4. Transcorregut el termini de deu dies, rectificats els defectes, si procedís, i ateses les al·legacions que corresponguen, es dictarà una resolució que es publicarà al DOGV i que contindrà la relació definitiva d'admesos i exclosos, i amb almenys 15 dies d'antelació la data, el lloc i l'hora de celebració i començament dels exercicis, que es publicarà al Diari Oficial de la Generalitat Valenciana.  
4.5. Seran causes d'exclusió, a més de les assenyalades en d'altres apartats d'aquestes bases:  
- L'omissió de la signatura en la sol·licitud.  
- No adjuntar fotocòpia del DNI.  
4.6. Serà causa d'exclusió de l'exercici de mèrit:  
- No especificar l'opció d'idioma elegit (apartat 31 de la sol·licitud).  
5. Proves selectives.  
El procediment de selecció serà el d'oposició, que constarà de tres exercicis, dels quals els dos primers seran eliminatoris.  
5.1. Primer exercici: constarà de dues parts, de la primera de les quals quedarà exempt el torn de promoció interna:  
- Primera part: consistirà en la realització d'una prova de cultura general.   
- Segona part: consistirà en la realització d'una prova de coneixements basada en els continguts del programa que figura en l'annex I.  
Ambdues parts, o una d'elles, podran adoptar la forma de test amb respostes alternatives, només una d'elles correcta, i amb la penalització de 0,33 punts per error.  
La duració d'aquest exercici la fixarà el tribunal amb la deguda antelació atenent al seu contingut.  
5.2. Segon exercici: constarà de dues parts.  
- Primera part: consistirà en el desenvolupament per escrit d'un tema d'entre els tres elegits a l'atzar, de les matèries relacionades en l'annex I (apartats I, II, III, IV i VI).  
- Segona part: constarà de quatre supòsits de caràcter pràctic, dels quals els aspirants hauran d'elegir dos, desglossats en deu preguntes cadascun d'ells, dirigits a apreciar la capacitat dels aspirants per a portar a terme les tasques administratives relacionades amb els continguts de les matèries de Gestió de Personal, Gestió Financera, Gestió Universitària i Dret Administratiu a què fa referència l'annex I.  
La duració d'aquest exercici la fixarà el tribunal amb la deguda antelació atenent al seu contingut.  
5.3. Tercer exercici: voluntari i de mèrit. Aquest exercici no té caràcter eliminatori, i constarà de dues parts:  
- Primera part: obligatòria. Tindrà com a objecte valorar els coneixements de valencià dels aspirants.  
- Segona part: voluntària. Tindrà com a objecte valorar els coneixements d'un o diversos dels idiomes següents: alemany, francès, anglès o italià, segons les opcions manifestades en l'imprès de sol·licitud.  
6. Qualificació dels exercicis  
Els exercicis de l'oposició es qualificaran de la següent forma:  
6.1 Primer exercici. Cada part es qualificarà de zero a deu punts, i caldrà obtenir un mínim de cinc punts en cadascuna d'elles per a superar-lo. En cas de realitzar aquest exercici en forma de test, les contestacions errònies tindran incidència en la qualificació de l'exercici, d'acord amb la següent fórmula: una penalització de 0,33 punts per error. Per poder ser qualificat serà requisit necessari obtenir, almenys, el 50% de respostes correctes.  
La puntuació d'aquest exercici vindrà determinada per la suma de les puntuacions obtingudes en les dues parts de les que consta.  
Per als aspirants que concòrreguen pel torn de promoció interna, la qualificació del primer exercici serà la puntuació obtinguda en la seua segona part, i es qualificarà de 0 a 10 punts, i serà igualment necessari per a superar-lo un mínim de 5 punts.  
6.2 Segon exercici. Tant per als aspirants de promoció interna com per als del torn lliure es qualificarà de la següent manera:  
- Primera part. Es qualificarà de zero a deu punts, i serà necessari obtenir un mínim de cinc punts per a superar-lo.  
- Segona part. La qualificació global d'aquesta part serà de deu punts, i serà necessari un mínim de cinc punts per a superar-lo, així com no obtenir zero en cap dels supòsits.  
La puntuació global de l'exercici vindrà determinada per la suma de l'obtinguda en cada part. Serà requisit imprescindible aprovar ambdues parts de l'exercici per a poder efectuar la suma esmentada.  
La qualificació resultant dels dues exercicis eliminatoris vindrà determinada per la suma de les puntuacions obtingudes en cadascun d'ells.  
A continuació s'elaboraran per separat dues relacions corresponents, respectivament, al torn d'accés lliure i al torn de promoció interna. Aquestes dues relacions s'ordenaran de major a menor puntuació i s'interrompran quan el nombre d'inclosos coincidesca amb el de vacants convocades per a cada torn.  
En cas d'empat entre els aspirants inclosos en la relació, l'ordre s'establirà atenent a la puntuació obtinguda en el segon exercici, i si continués s'atendrà a la major puntuació obtinguda en el primer exercici, i si subsisteix, es dirimirà a través d'un sorteig.  
Solament els inclosos en aquesta relació podran passar a realitzar l'exercici voluntari de mèrits.  
En cap cas l'obtenció de cinc o més punts en els exercicis obligatoris podrà entendre's com aprovat sense plaça.  
6.3. Tercer exercici. Serà valorat de la següent manera:  
- Primera part: obligatòria. Es valorarà de zero a tres punts.  
- Segona part: voluntària. Es valorarà fins a un màxim de quatre punts, un com a màxim per idioma elegit.  
6.4. La puntuació final vindrà constituïda per la suma de les obtingudes en cada exercici.  
Finalment s'elaborarà una relació per al torn lliure i una altra de promoció interna, que constituiran les llistes dels aspirants que han superat les proves per ordre de puntuació, sense que el nombre d'aspirants en elles contingut puga excedir, en cap cas, del nombre de vacants convocades.  
7. Desenvolupament de les proves selectives.  
7.1. Els exercicis tindran lloc a les dependències de la Universitat de València. El primer exercici es realitzarà en el lloc, la data i l'hora que s'establesca en la resolució del Rectorat d'aquesta universitat per la qual s'aprove la relació definitiva d'admesos i exclosos de la realització de les proves objecte d'aquesta convocatòria.  
7.2 L'ordre d'actuació dels opositors, si escau, s'iniciarà per sorteig efectuat per la Universitat de València.  
7.3. Els aspirants seran convocats per a cada exercici en crida única, i seran exclosos d'aquestes proves els qui no compareguen, excepte en els casos de força major, degudament justificats i lliurement valorats pel tribunal.  
7.4. En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.   
No acomplir aquest requisit per part d'algun aspirant determinarà la seua exclusió de la celebració de les proves.  
En cap cas seran vàlides les còpies o fotocòpies compulsades dels dits documents.  
Els membres del tribunal i el personal col·laborador seu, no permetran l'accés a les sales on es realitzen els exercicis d'aquelles persones que no acomplesquen els anteriors requisits ni d'aquelles que comparesquen una vegada conclosa la crida dels aspirants convocats.  
7.5. En finalitzar cadascuna de les proves, l'anunci de la celebració de la següent es farà públic pel tribunal en el local en què s'haja celebrat la prova esmentada, així com en la Gerència d'aquesta universitat, amb una antelació mínima de 48 hores.  
7.6. En qualsevol moment del procés selectiu, si el tribunal tingués coneixement que algun dels aspirants no posseeix la totalitat dels requisits exigits per la present convocatòria, prèvia audiència a l'interessat, es procedirà a la seua exclusió, i se li comunicarà també la inexactitud o falsedats formulades per l'aspirant en la sol·licitud d'admissió a les proves selectives, als efectes procedents.  
8. Publicitat de les llistes.  
8.1. Després de la realització de cadascuna de les proves, el tribunal farà pública, mitjançant l'anunci en els locals on s'hagen celebrat i en la Gerència d'aquesta universitat, la llista d'aspirants que les hagen superat.  
8.2. Una vegada finalitzades totes les proves que integren l'oposició, el tribunal farà públiques a la Gerència de la universitat i als locals on se celebren les proves, dues llistes, una corresponent al torn lliure i una altra al de promoció interna, amb la puntuació final obtinguda i que constituiran les llistes definitives, per ordre de puntuació, dels aspirants que hagen superat aquestes proves de selecció, i que necessàriament hauran d'interrompre's quan el nombre d'aprovats coincidesca amb el nombre de vacants convocades.  
8.3. Finalitzat el procés en resolució del rector es publicaran en el DOGV les llistes definitives d'aprovats.  
9. Coneixement del valencià.  
9.1. Els qui superen les proves selectives acreditaran el seu coneixement del valencià amb la presentació dels certificats, diplomes o títols que hagen estat degudament homologats pel Servei de Normalització Lingüística d'aquesta universitat.  
9.2. Els qui no acomplesquen el requisit anterior es comprometran a la realització dels oportuns cursos de formació i perfeccionament que s'organitzen a l'efecte per adquirir en el termini d'un any o en el temps que permeta la programació del Servei de Normalització Lingüística, el nivell mitjà de coneixement del valencià.  
10. Presentació de documents.  
10.1 En el termini de vint dies hàbils, comptadors des del següent al de la publicació en el DOGV de les relacions d'aprovats, els aspirants proposats hauran de presentar al Servei de Personal d'Administració i Serveis d'aquesta universitat la següent documentació:  
a) Certificat de naixement expedit pel registre civil corresponent, o fotocòpia del DNI.  
b) Fotocòpia compulsada del títol acadèmic exigible segons aquesta convocatòria.  
c) Declaració de no haver estat separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.  
d) Certificat mèdic acreditatiu de posseir capacitat física i psíquica, necessària per a l'exercici de les funcions dels llocs de treball oferts. A aquests efectes, els reconeixements els realitzaran els serveis mèdics concertats per la Universitat de València.  
10.2. Els aspirants que tenint la condició de funcionaris de carrera o siguen personal laboral fix de la universitat hagen concorregut a aquestes proves quedaran exempts de justificar documentalment les condicions generals que ja hagen estat acreditades per anteriors nomenaments, i hauran d'acreditar la resta de condicions.  
10.3. El fet de no presentar la documentació dins del termini indicat (excepte casos de força major) o la falsedat dels documents, invalidaran les actuacions de l'aspirant, i respecte a aquest, la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.  
11. Nomenaments de funcionaris.  
Transcorregut el termini de presentació de la documentació, el rector dictarà una resolució, que es publicarà en el DOGV, en la que s'inclourà la llista de les persones que hagen superat les proves de selecció per ordre de puntuació i distingint els que ho han fet pel torn d'accés lliure i els que ho han fet pel de promoció interna, i els nomenarà com a funcionaris de carrera.  
12. Tribunal.  
12.1. El tribunal qualificador d'aquestes proves és el que figura en l'annex II d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal, així com els col·laboradors, especialistes i ajudants, hauran d'abstenir-se d'intervenir, quan concòrrega en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si haguessen realitzat tasques de preparació d'aspirants a proves selectives al mateix cos i escala en els cinc últims anys anteriors a la publicació d'aquesta convocatòria.  
El president podrà sol·licitar dels membres del tribunal una declaració expressa de no trobar-se incursos en les circumstàncies previstes en els articles esmentats.  
12.4. Prèvia convocatòria del president, es constituirà el tribunal amb l'assistència, almenys, de la majoria reglamentària dels seus membres, titulars o suplents. En aquesta sessió el tribunal acordarà totes les decisions que corresponguen en ordre al correcte desenvolupament de les proves selectives.  
Dins de la fase d'oposició, el tribunal resoldrà tots els dubtes que puguen sorgir en l'aplicació d'aquestes normes, així com allò que calga fer en els casos no previstos.  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
12.5. El tribunal adoptarà les mesures escaients en aquells casos en que resulte necessari, de forma que els aspirants amb minusvàlues gaudesquen de similars condicions per a la realització dels exercicis que la resta de participants. En aquest sentit s'establirà, per a les persones que ho sol·liciten en la forma prevista en la base 3.5, les adaptacions possibles en temps i mitjans per a la seua realització.  
12.6. Als efectes de comunicació i d'altres incidències, el tribunal tindrà la seua seu a la Gerència de la Universitat de València.  
12.7. El tribunal que actue en aquestes proves tindrà la categoria que per a aquests casos determine la legislació vigent.  
13. Recursos  
La convocatòria i les seues bases, i tots aquells actes administratius que es deriven d'aquesta i de les actuacions del tribunal, podran ser impugnades pels interessats en els casos i en les formes establertes per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 1 de juny de 1994.- El Gerent (PD): Germán Marco Ponce.  
ANNEX I  
Temari  
I. Organització de l'Estat i de les administracions públiques  
1. La Constitució espanyola de 1978. Estructura i contingut. Drets i deures fonamentals: la seua garantia i la seua suspensió. El Tribunal Constitucional i el Defensor del Poble. La reforma de la Constitució.  
2. La Corona. Funcions constitucionals del Rei. Successió i regència. La ratificació.  
3. Les Corts Generals. Les Cambres. Composició, atribucions i funcionament. Elaboració de les lleis. Els tractats internacionals.  
4. El govern i l'administració. Relació entre el govern i les Corts Generals. Designació, duració i responsabilitat del govern.  
5. El poder judicial: el principi d'unitat jurisdiccional. El Consell General del Poder Judicial. El Tribunal Suprem. El Tribunal Superior de Justícia de la Comunitat Valenciana. El ministeri fiscal. L'organització judicial espanyola.  
6. L'administració central de l'Estat. L'administració perifèrica de l'Estat.  
7. L'Estatut d'Autonomia de la Comunitat Valenciana. Significat i estructura. Institucions de la Generalitat Valenciana: les Corts Valencianes, el president de la Generalitat Valenciana, el govern de la Generalitat. Composició, estructura i funcions.  
8. Altres institucions de la Generalitat Valenciana: el Síndic de Greuges. La Sindicatura de Comptes. El Consell Valencià de Cultura. El Comitè Econòmic i Social.  
9. L'administració de la Generalitat Valenciana. Principis generals i organització.  
10. L'administració institucional: concepte i classificació dels ens públics no territorials.  
11. Les Comunitats Europees. Origen, organització i institucions.  
II. Dret administratiu  
1. Les fonts del dret. La constitució. Lleis orgàniques i lleis ordinàries. Altres disposicions normatives amb força de llei. El reglament: concepte, naturalesa i classe. Límits de la potestat reglamentària. Autonomia i sistema de fonts.  
2. Les administracions públiques i les seues relacions. \_rgans i activitats de les administracions públiques. Interessats.  
3. Disposicions administratives. Requisits i eficàcia dels actes administratius. Nul·litat i anul·labilitat. Revisió i recursos dels actes administratius.  
4. Les fases del procediment administratiu: iniciació, ordenació, instrucció i finalització. Execució dels actes administratius.  
5. Les reclamacions prèvies a l'exercici de les accions civils i laborals: disposicions generals, reclamació prèvia a la via judicial civil i reclamació prèvia a la via judicial laboral.  
6. Procediment per a l'elaboració de disposicions de caràcter general. Potestat sancionadora de l'administració.  
7. La responsabilitat patrimonial de l'administració pública. La responsabilitat de les autoritats i del personal al servei de les administracions públiques.  
8. La jurisdicció contenciósa administrativa. Les parts. Actes impugnables. Idea general del procés.  
9. Els contractes administratius: concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. Compliment i incompliment dels contractes administratius.  
III. Gestió de personal  
1. La Funció Pública Valenciana. Classificació i provisió de llocs de treball. Registre de Personal. Programació i oferta d'ocupació pública.  
2. El personal funcionari al servei de les administracions públiques. Selecció i provisió de llocs de treball. Promoció professional. Adquisició i pèrdua de la condició de funcionari. Situacions administratives.  
3. Drets i deures dels funcionaris. Sistemes de retribucions i indemnitzacions. Incompatibilitats. Règim disciplinari: faltes, sancions i procediment.  
4. El personal de l'administració pública. Selecció, drets, deures i incompatibilitats. El contracte laboral: contingut, modificació, duració, suspensió i extinció.  
5. Negociació laboral. Conflictes i convenis col·lectius.  
6. El sistema espanyol de Seguretat Social. El règim de la Seguretat Social dels funcionaris. La MUFACE. El sistema de drets passius.  
IV Gestió financera  
1. El pressupost: concepte i classes. Cicle pressupostari. Pressupost per programes: concepte i objectius. Programació, pressupostació i control. El pressupost en base zero.  
2. El pressupost de la Generalitat Valenciana. Característiques i estructura. Els crèdits pressupostaris. Modificacions dels crèdits inicials. Despeses plurianuals. Anul·lació de remanents. Incorporació de crèdits. Crèdits extraordinaris i suplements de crèdits. Avançaments de tresoreria. Crèdits ampliables. Transferències de crèdit. Ingressos que generen crèdit.  
3. Comptabilitat pública. Concepte. Comptabilitat preventiva, executiva i crítica. Ingressos pressupostos. Crèdits pressupostos i remanents de crèdit. Devolucions d'ingressos i minoració d'ingressos. Contret, formalitzat, intervingut.  
4. Ordenació de la despesa i ordenació del pagament: òrgans competents. Fases del procediment i documents comptables que hi intervenen. Liquidació i tancament de l'exercici. Control de la despesa pública. Classes. Especial referència al control de legalitat. El tribunal de comptes. La Sindicatura de Comptes.  
5. Despeses per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligació pressupostària. Pagaments en ferm i per justificar. Justificació de lliuraments.  
6. Retribucions dels funcionaris i del personal laboral de la Universitat de València. Nòmines. Altes i baixes; la seua justificació. Sou, triennis i pagues extraordinàries, complements, altres remuneracions. Rèdit i liquidació de drets econòmics. Pagament de retribucions al personal en actiu. Pagament per transferència i pagament per xec nominatiu.  
7. El Pla General de comptabilitat Pública: comptabilitat de gestió i comptabilitat interna. El compte general de l'Estat.  
V. Informàtica  
1. Concepte d'informàtica. Arquitectura d'ordinadors: la unitat central del procés. La memòria central, la unitat aritmètica i lògica. Evolució de l'estructura dels ordinadors. Generacions.  
2. La perifèria d'un ordinador. Suports de la informació. Equips transcriptors. Unitats d'entrada. Unitats d'eixida. Canals d'entrada i eixida.  
3. El logical: diferents tipus. Evolució històrica. El concepte de programa. Els llenguatges de programació. El logical funcional o sistema operatiu. Els paquets de programes. Definició de registre.  
4. Estructures d'emmagatzematge de dades. Tipus de fitxers. Mètodes d'accés. Les bases de dades: característiques, objectius i tipus.  
5. Les xarxes públiques de transmissió de dades. El centre de procés de dades i les seues funcions. Les relacions del centre de procés de dades amb la resta de l'organització.  
6. L'automatització d'oficines. Sistemes físics més utilitzats. Els ordinadors personals. Logicals específics per a l'automatització d'oficines. Repercussions organitzatives de l'automatització d'oficines.  
VI. Gestió universitària  
1. L'administració educativa. El Ministeri d'Educació i Ciència. La Secretaria d'Estat d'Universitats i Investigació. El Consell d'Universitat; competències educatives i òrgans gestors universitaris a la Comunitat Autònoma Valenciana.  
2. La Llei de Reforma Universitària. Creació; règim jurídic. Govern de les universitats. L'estudi a la universitat.  
3. La Universitat de València: Estatuts. \_rgans de govern col·legiats i unipersonals. El Consell Social. El claustre. La Junta de Govern.  
4. Règim econòmic i financer de les universitats. Patrimoni. Pressupostats. Finançament i control. Matrícula, taxes administratives i preus acadèmics. Liquidació, gestió i recaptació. Especial referència a la Universitat de València.  
5. La Universitat de València. Estructura i organització. Departaments, facultats, escoles tècniques superiors, escoles universitàries i col·legis universitaris. Instituts universitaris. Centres adscrits. Serveis universitaris.  
6. Règim de professorat. Especial referència al personal docent i investigador de la Universitat de València.  
7. El personal d'administració i serveis. Especial referència a la Universitat de València. Règim jurídic. Plantilles. Escales i provisió de llocs de treball. El Conveni Col·lectiu per al Personal Laboral de les Universitats Públiques de la Comunitat Valenciana.  
8. Règim dels estudiants. Plans d'estudi, accés i permanència. Convalidacions.  
9. Gestió d'estudiants. Normativa i legislació afecta a la matrícula de primer, segon i tercer cicle. Cursos especials o postgraus. Tesis doctorals.  
10. Gestió d'estudiants. Règim de trasllats, certificacions, etc. Normativa estatutària dels estudiants. Normativa i legislació aplicable a les beques.  
ANNEX II  
Tribunal qualificador  
Titulars  
President: el rector o persona en qui delegue.  
Vocals:  
- 2 representants de la universitat d'igual o superior grup, designats pel rector.  
- 1 funcionari d'igual grup o superior per sorteig entre el PAS de la universitat.  
- 1 funcionari d'una altra administració pública nomenat pel rector, a proposta d'aquella.  
- 1 membre de la comissió del PAS del mateix grup o superior que les places convocades a proposta d'aquesta comissió.  
- 1 membre de la Junta de Personal, amb veu i sense vot.  
D'entre els vocals pertanyents a la comunitat universitària amb veu i vot, el més jove hi actuarà com a secretari/ària.  
Tots els membres del tribunal hauran de ser almenys d'igual o superior escala que les places objecte d'aquesta convocatòria.  
ANNEX III  
Oficines bancàries  
Banc Mapfre - OP c/ General Elio, 2. 46000 València.  
Banc Mapfre - El Grao c/ Reina, 22. 46227 València.  
Banc Mapfre - c/ Guillem de Castro, 66. 46951 València.  
Banc Mapfre - Pº Alameda, 35. 46972 València.  
Banc Mapfre - Avda. Blasco Ibañez, 2. 46108 Mislata.  
Banc Mapfre - Avda. País Valencià, 106. 46650 Torrent.  
Banc Mapfre - c/ Benicanena, 55. 46298 Gandia.